Publication: Magyar Közlöny
Issue: MK-1998-88 (Year: 1998, Number: 88)
Era: 1990-2004
Section: 
Paragraph Index: 21

a) meghatározza aa) a közegészségügyi, népegészségügyi feladatokat és a feladatkörébe tartozó szakterületek tekintetében a határértékeket, ab) az egészséget károsító környezeti hatások megelőzéséhez és csökkentéséhez szükséges egészségvédelmi feladatokat, ac) a terhes nők és gyermekek egészségmegőrzésével kapcsolatos feladatokat, a védőnői hálózat folyamatos működésének feltételeit, ad) az élelmiszerek és az egyéb, emberi szervezettel érintkezésbe kerülő anyagok előállításának és forgalomba hozatalának egészségügyi feltételeit, ae) a külön jogszabályban meghatározott veszélyes anyagok előállításának, szállításának, raktározásának és forgalomba hozatalának egészségügyi feltételeit, af) a közösségekben való részvétel egészségügyi és higiénés feltételeit, ag) a fertőző betegségek és járványok megelőzéséhez és leküzdéséhez szükséges feladatokat és intézkedéseket, az indokolt kötelező szűrővizsgálatok rendszerét, ah) nem fertőző betegségek megelőzéséhez és leküzdéséhez szükséges feladatokat és intézkedéseket, az indokolt, a kötelező és az ajánlott szűrővizsgálatok rendszerét, ai) a gyógyhelyekkel, gyógyfürdő-intézményekkel, gyógyvizekkel és egyéb természetes gyógytényezőkkel kapcsolatos egészségügyi követelményeket és feladatokat, aj) az emberi felhasználásra kerülő gyógyszerek (a továbbiakban: gyógyszerek) előállításának, minőségének, minőség-ellenőrzésének, törzskönyvezésének, forgalomba hozatalának, rendelésének, kiszolgáltatásának, ismertetésének szabályait, ak) a nemzetközi kábítószer és pszichotrop egyezmény hatálya alá tartozó gyógyszerek forgalomba hozatalának, rendelésének és felhasználásának szabályait, al) a kórház és orvostechnikai termékek előállításának, forgalomba hozatalának és alkalmazásának feltételeit, am) az egészségügyi ellátás szakmai szabályait, an) az egészségügyi ellátás személyi, tárgyi és működési feltételeit, ao) a szakirányítás, a szakfelügyelet és a szakmai ellenőrzés rendszerét, ap) a korkedvezményes nyugdíjazásra jogosultság egészségügyi feltételeit, ar) a minősített időszak esetén végrehajtandó honvédelmi célú intézkedéseket, elrendeli a feladatok végrehajtását szolgáló intézkedési tervek elkészítését, as) az ágazat struktúrájának és működésének tervezéséhez, ellenőrzéséhez szükséges információs rendszer működési alapelveit, eszközrendszerét, cselekvési programjait, előírásait, at) az egészségügy területén fizetendő térítési, illetve szolgáltatási díjakat, au) a pénzügyminiszterrel egyetértésben a gyógyszerek kereskedelmi árrését, av) a kábítószer prevencióval kapcsolatos ágazati feladatokat;

Source: https://magyarkozlony.hu/hivatalos-lapok/7a8df8d163b3dbaadf3c71c76c1b4fee3be2639a/dokumentumok/f761b5a6f4dc915161eaca0afe1646e57adc384a/letoltes